Od pondelka 5. do piatka 9. februára od 15:00 do 17:00 hodiny je možné tankovať kvalitné palivo za cenu len 1 euro za liter.
"O našej snahe ponúkať čo najkvalitnejšie produkty a služby sa teraz budú môcť presvedčiť aj obyvatelia a návštevníci Popradu. Novú čerpaciu stanicu OMV otvárame v časti Matejovce a veríme, že sa čoskoro stane miestom, ktoré budú pravidelne navštevovať," hovorí Gernot Gollner, retail manager OMV Slovensko.
Na prvých návštevníkov čaká týždeň prekvapení
Od pondelka 5. februára do piatku 9. februára - od 15:00 do 17:00 h budú mať možnosť natankovať kvalitné palivo za cenu len 1 euro za liter. K tomu ste pozvaní na chutnú VIVA kávu aj ochutnávku sortimentu čerstvých bagiet.
V ponuke palív zákazníci OMV Slovensko nájdu štandardné palivo so zaručenou kvalitou. Tí, ktorí chcú vozidlám dopriať to najlepšie, môžu načerpať aj prémiové palivá MaxxMotion. MaxxMotion 100 plus i MaxxMotion Diesel sú výsledkom dlhého výskumu a testovania a posúvajú starostlivosť o motor na vyššiu úroveň. Špeciálna receptúra spĺňa najprísnejšie požiadavky automobilového priemyslu. Palivá OMV MaxxMotion poskytujú optimálnu účinnosť spaľovania, dlhšiu životnosť motora i vyšší výkon.* V prípade zimnej nafty OMV MaxxMotion Diesel je zaručená spoľahlivá prevádzka vozidla až do - 40°C, takže ani tuhé tatranské mrazy nezastihnú vodičov nepripravených.
Čerpacie stanice však dnes už nie sú len o kvalitnom palive. Na vodičov a posádky vozidiel bude v Poprade čakať miesto ponúkajúce rôzne služby. Zasýtiť sa môžu ponukou horúcich pochúťok, ako je pizza, panini alebo novinka rusticini. Samozrejmosťou sú aj vždy čerstvé bagety. Nové špeciálne pece ich navyše vedia okamžite zapiecť tak, že pečivo zostane teplé a chrumkavé, no náplň bude naďalej čerstvá a svieža. Silu dodá aj vynikajúca káva, pochádzajúca z Fair Trade plantáží a pripravená v renomovaných pražiarňach v Taliansku.
Zákazníci na novej čerpacej stanici nájdu kompletný sortiment starostlivosti o vozidlo, ako aj umývaciu linku OMV TOP WASH. Tá sa šetrne postará nielen o karosériu, ale i o podvozok. To je mimoriadne dôležité najmä počas zimného obdobia, keď je spodná časť vozidla vystavená korozívnym účinkom posypovej soli.
Na čerpacej stanici si zákazníci môžu zakúpiť aj diaľničné známky. K dispozícii majú aj služby Ticketportal, nabíjacie stanice pre telefóny či tablety a samozrejme bezplatné wi-fi pripojenie.